**Neymar** tai **Neymar Jr** (oik. **Neymar da Silva Santos Júnior**, s. 5. helmikuuta 1992 Mogi das Cruzes, São Paulo) on brasilialainen jalkapalloilija, joka edustaa Saudi-Arabian valioliigassa pelaavaa Al Hilalia. Hän on pelannut Brasilian maajoukkueessa vuodesta 2010. Neymar on pelipaikaltaan hyökkääjä. Hänen siirtyessään Barcelonasta Paris Saint-Germainiin vuonna 2017 maksettiin jalkapallohistorian suurin siirtosumma 222 miljoonaa euroa.

Vuonna 2015 Neymar tuli kolmanneksi *FIFA Ballon d'Or* -äänestyksessä.

Seurajoukkueura
---------------

### Santos

#### 2003–2008

Neymar aloitti jalkapalloilun varhain, ja hänen taitonsa huomattiin pian. Vuonna 2003 Santos tarjosi Neymarille sopimusta. Neymar liittyi joukkueen junioriakatemiaan ja joukkueeseen, josta jo aiemmin maailmalle on noussut Pelén, Pepen ja Robinhon kaltaisia pelaajia. 14-vuotiaana Neymar matkusti Espanjaan Real Madridin vieraaksi keskustelemaan siirrosta seuraan. Neymar ei kuitenkaan suostunut siirtymään Madridiin vaan päätti jatkaa pelaamista kotimaassaan. 

#### 2009

Neymarin hyvät otteet juniorijoukkueissa nostivat hänet Santosin ykkösjoukkueeseen vuonna 2009. Neymar debytoi 7. maaliskuuta 2009 17-vuotiaana. Hänet otettiin kentälle viimeisen 30 minuutin ajaksi Santosin 2–1-voitossa Oestea vastaan. Viikkoa myöhemmin Neymar teki ensimmäisen maalinsa Mogi Mirim Esporte Clubea vastaan. Ensimmäisellä kaudellaan Neymar teki 14 maalia 48 ottelussa.

#### 2010

Kaudella 2010 Neymar jatkoi maalitehtailuaan. 15. huhtikuuta 2010 Neymar iski viisi maalia Santosin voittaessa Guaranin 8-1 Brasilian cupin pudotuspelivaiheessa. Myöhemmin seuranneessa Campeonato Paulistassa Neymar teki 14 maalia 19 ottelussa ja Santos juhli Campeonato Paulistan mestaruutta. Neymar julistettiin koko turnauksen parhaaksi pelaajaksi. Neymarin otteita verrattiin muun muassa hänen maamiehiinsä Robinhoon ja jopa Pelén tasoon.

Vuonna 2010 Santosin kerrottiin hylänneen Valioliiga-joukkue West Hamin 12 miljoonan punnan tarjouksen Neymarin siirrosta englantilaisseuraan. Myöhemmin Santos kertoi hylänneensä Chelsean tekemän 20 miljoonan punnan tarjouksen Neymarista. Kaudella 2010 Neymar teki yhteensä 42 maalia 60 ottelussa. Kauden aikana häntä kuitenkin syytettiin filmaamisesta ja usein liian helposti kaatumisesta taklaustilanteissa.*lähde?*

#### 2011

Neymar seurajoukkueiden MM-kilpailuiden loppuottelussa 2011
Vuoden 2011 Copa Libertadoresissa Neymar viimeisteli kuusi maalia Santosille, mikä teki hänestä kolmanneksi parhaan maalintekijän turnauksessa. Santos voitti vuonna 2011 Copa Libertadoresin ensimmäisen kerran sitten vuoden 1963. Neymar voitti vuonna 2011 FIFA:n jakaman Puskás-palkinnon tehtyään sensaatiomaisen maalin Flamengoa vastaan Campeonato Brasileiro Série A:ssa. 

#### 2012

20-vuotispäivänään 5. helmikuuta 2012 Neymar viimeisteli sadannen maalinsa ammattilaisena. 25. helmikuuta 2012 Neymar teki ja syötti kaksi maalia Santosin voittaessa 6–1 Ponte Pretan. 

Vuoden 2012 Campeonato Paulistassa Neymar teki 20 maalia, ja hänet valittiin turnauksen parhaaksi pelaajaksi ja parhaaksi hyökkääjäksi. Neymarin johdolla Santos kruunattiin jälleen mestariksi.

#### 2013

Neymar aloitti kauden 2013 väkevästi.Campeonato Paulistan ensimmäisessä ottelussa 19. tammikuuta Neymar teki kaksi maalia Santosin voittaessa São Bernardon 3–1. Neljä päivää myöhemmin 23. tammikuuta 2013 Neymar teki jälleen maalin Santosin 3–0-voitossa Botafogoa vastaan. 3. helmikuuta 2013 Santos voitti Neymarin viimeisteltyä yhden ja syötettyä kaksi maalia Santosin 3–1-voitossa São Pauloa vastaan. 18. maaliskuuta 2013 Neymar kertoi, että hänellä on "unelma pelata Euroopassa isoille seuroille kuten FC Barcelona, Real Madrid ja Chelsea FC". Hän kuitenkin korjasi, että on "turha spekuloida, koska lähden. Lähden Santosista, kun haluan lähteä". Neymar pelasi viimeisen ottelun Santosille 26. toukokuuta 2013 ottelussa Flamengoa vastaan. Neymar oli selvästi liikuttunut ja hänellä oli vaikeuksia pidätellä kyyneliä Brasilian kansallislaulun aikana.

### Barcelona

#### Kausi 2013–2014

Neymarin siirto julkistettiin Camp Noulla kesäkuussa 2013.
24. toukokuuta 2013 Santos ilmoitti saaneensa Neymarista kaksi tarjousta. Seuraavana päivänä Neymar ilmoitti solmivansa sopimuksen Barcelonan kanssa 27. toukokuuta ja siirtyvänsä katalonialaisseuraan kesän Maanosaliittojen cupin jälkeen. Sopimuksen ilmoitettiin olevan viisivuotinen. Siirtosumma oli lehtitietojen mukaan 57 miljoonaa euroa, mutta tammikuussa 2014 selvisi, että Barcelona maksoi Neymarista lähes 90 miljoonaa euroa. Alkuperäisestä 57 miljoonan euron siirtosummasta ainoastaan 17 miljoonaa euroa maksettiin Neymarin entiselle seuralle Santosille. Loput 40 miljoonaa euroa siirrettiin Neymarin isän yrityksen tilille. Barcelonan silloinen puheenjohtaja Sandro Rosell erosi tehtävästään kohun takia.

Barcelona oli kuitenkin huolissaan, että Neymar olisi liian kevyt eurooppalaiseen jalkapalloon ja sen vuoksi hän joutuikin kerryttämään painoa saavuttaakseen fyysisen huippunsa. 4. elokuuta 2013 uutisoitiin, että Barcelona oli huolissaan Neymarista sillä hänessä oli näkyvissä anemian merkkejä. 175 cm pitkä Neymar painoi vain 65 kg, minkä vuoksi hänelle määrättiin erikoisruokavalio. 5. elokuuta 2013 Neymarin isä kertoi Neymarin kärsivän anemiasta, jonka syyksi epäiltiin nielurisojen poistoa. Isä kertoi Neymarin laihtuneen lähes seitsemän kiloa ja olleen hyvin huonovointinen ja väsynyt Barcelonan harjoituksissa.

Virallisesti Neymar aloitti uransa Barcelonassa 29. heinäkuuta 2013 osallistuessaan ensimmäistä kertaa joukkueen harjoituksiin. Hänen ensimmäinen ottelunsa Barcelonan kokoonpanossa oli 30. heinäkuuta pelatussa ystävyysottelussa Lechia Gdanskia vastaan. Ottelu päättyi 2–2 tasapeliin. Neymar pelasi ensimmäisen kerran Lionel Messin kanssa 2. elokuuta 2013 harjoitusottelussa Neymarin ex-seura Santosia vastaan. Neymar syötti Cesc Fabregasin toisen maalin ja ottelu päättyi Barcelonan 8–0-murskavoittoon. Ensimmäisen maalinsa Barcelonassa Neymar teki ystävyysottelussa Thaimaan XI-joukkuetta vastaan 7. elokuuta 2013. Barcelona aloitti kautensa 18. elokuuta 2013 voitolla Levantesta 7–0. Neymar aloitti ottelun penkillä ja pääsi pelaamaan viimeisen puolen tunnin ajaksi. Hänen ainoaksi ottelumerkinnäkseen jäi keltainen kortti. 22. elokuuta 2013 ottelussa Atlético Madridia vastaan Neymar puski näyttävästi ensimmäisen virallisen maalinsa Barcelonan riveissä.

Neymar teki 24. syyskuuta 2013 Barcelona-uransa ensimmäisen liigamaalin Real Sociedadia vastaan tehden 4–1-voittoon päättyneen ottelun ensimmäisen maalin ottelun viidennellä minuutilla. Samassa ottelussa hän syötti Lionel Messin tekemän 2–0-maalin ottelun kahdeksannella minuutilla. 5. lokakuuta 2013 Real Valladolidia vastaan Neymar teki toisen maalinsa tehden Barçan neljännen maalin 4–1-voitossa. 26. lokakuuta 2013 pelatussa El Clásicossa Neymar teki ottelun avausmaalin 19. minuutilla vieden Barcelonan 1–0-johtoon. Hän myös syötti Alexis Sánchezin tekemän 2–0-maalin ottelun päätyttyä lopulta Barcelonan 2–1-voittoon. 10. marraskuuta Neymar teki neljännen maalinsa Barcelonan 4–1-vierasvoitossa Real Betisistä. Keskiviikkona 11. joulukuuta hän teki ensimmäiset Mestarien liiga -maalinsa sekä samalla ensimmäisen hattutemppunsa Barcelonan voittaessa Celticin 6–1. Lauantaina 14. joulukuuta Neymar teki Barcelonan molemmat maalit 2–1-voitossa Villarrealista ja nosti viikon maalimääränsä viiteen.

Neymar loukkaantui 16. tammikuuta Espanjan cupin ottelussa Getafea vastaan. Neymar joutui vaihtoon 22 minuutin pelin jälkeen loukattuaan nilkkansa. Hän joutui sivuun noin 3–4 viikoksi. Neymar palasi kentälle 15. helmikuuta Barcelonan 6–0-voitossa Rayo Vallecanosta tullen 61. minuutilla vaihdosta sisään. Hän teki ottelun viimeisen maalin 89. minuutilla. 26. maaliskuuta hän teki kaksi maalia Barcelonan 3–0-voitossa Celta Vigosta. Neymar teki Mestarien liiga -uransa neljännen osuman 1. huhtikuuta pelatussa puolivälierien avausosassa Atlético Madridia vastaan.

#### Kausi 2014–2015

13. syyskuuta 2014 Neymar teki kauden 2014–2015 ensimmäiset maalinsa 79. sekä 84. minuutilla 2–0-voitossa Athletic Bilbaosta. Hän teki maalin myös seuraavan kierroksen ottelussa Levantea vastaan avaten joukkueensa maalitilin 5–0-vierasvoitossa. 27. syyskuuta Neymar teki hattutempun Barcelonan 6–0-voitossa Granadasta. Hän teki kauden 33 liigaottelussa 22 maalia Barcelonan voittaessa mestaruuden. Mestarien liigassa hän voitti maalikuninkuuden tehtyään 12 ottelussa kymmenen maalia, näistä seitsemän viimeisessä viidessä ottelussa. Loppuottelussa Juventusta vastaan hän teki voiton lopullisesti ratkaisseen 3–1-maalin. Hän oli seitsemällä maalillaan paras maalintekijä myös Barcelonan voittoon päättyneessä Copa del Reyssa.

#### Kausi 2015–2016

Neymar voitti Barcelonassa kansallisen tuplamestaruuden myös kaudella 2015–2016. Primera Divisiónin 34 ottelussa hän viimeisteli 24 maalia ja antoi 16 maalisyöttöä. Copa del Reyn viidessä ottelussa hän teki neljä maalia. Mestarien liigassa hän teki puolivälierissä karsiutuneelle Barcelonalle kolme ja syötti viisi maalia. Hän oli voittamassa myös seurajoukkueiden maailmanmestaruutta.

#### Kausi 2016–2017

Barcelona sijoittui Primera Divisiónassa toiseksi kaudella 2016–2017. Neymar teki 30 sarjaottelussaan 13 ja alusti 14 maalia. Mestarien liigassa hän teki puolivälierissä pudonneelle Barcelonalle neljä maalia ja antoi maalisyötön yhdeksään osumaan. Hän voitti jälleen Copa del Reyn, jonka finaalissa teki voittomaalin.

### Paris Saint-Germain

Neymar pomputtelemassa jalkapalloa siirtonsa julkistamistilaisuudessa.valokuva kahdesta miehestä seisomassa rinnakkain jalkapallokentälläNeymar PSG:n omistaja Nasser Al-Khelaifin rinnalla.
Elokuun alussa 2017 Neymar siirtyi Ranskan Ligue 1:ssä pelaavaan Paris Saint-Germainiin viisivuotisella sopimuksella. Siirtosumma oli ennätykselliset 222 miljoonaa euroa. Elokuussa Neymarin entinen seura FC Barcelona nosti oikeusjutun häntä vastaan vaatien sopimusrikkomuksesta 8,6 miljoonan euron korvauksia.

#### Kausi 2017–2018

Neymar pelasi kaudella 2017–2018 Paris Saint-Germainissa 20 liigaottelua, joissa teki 19 maalia ja antoi 13 maalisyöttöä. Hän joutui jättämään mestaruuteen päättyneen kauden kesken helmikuun lopulla jalkapöytävamman vuoksi. Hän pelasi PSG:n triplamestaruuskaudella yhden ottelun Ranskan cupissa ja kaksi ottelua Ranskan liigacupissa. Mestarien liigan seitsemässä ottelussa hän viimeisteli kuusi ja syötti kolme maalia.

#### Kausi 2018–2019

Neymar kärsi jalkapöytävammasta myös kaudella 2018–2019. Hän pelasi kaikkiaan 17 liigaottelua, joissa teki 15 ja syötti kahdeksan maalia PSG:n voittaessa mestaruuden. Hän teki maalin myös tappiollisessa Ranskan cupin finaalissa. Mestarien liigan kuudessa ottelussa hän teki viisi ja syötti kaksi maalia.

#### Kausi 2019–2020

Paris Saint-Germain eteni Mestarien liigan loppuotteluun kaudella 2019–2020. Loukkaantumisista kärsinyt Neymar pelasi seitsemän ottelua, joissa teki kolme ja syötti neljä maalia. Tappiollisessa finaalissa hän oli avauksessa. Koronaviruspandemian vuoksi kesken jääneellä, ja PSG:n mestaruuteen julistetulla Ligue 1 -kaudella hän viimeisteli 15 ottelussa 13 maalia ja antoi kuusi maalisyöttöä. Hän teki voittomaalin Ranskan cupin loppuottelussa ja oli voittamassa myös liigacupia.

#### Kausi 2020–2021

Kaudella 2020–2021 Neymar teki yhdeksän ja syötti kuusi maalia 18 liigaottelussa. Hän pelasi yhdeksän Mestarien liiga -ottelua, joissa teki kuusi ja syötti kolme maalia. Hän teki hattutempun İstanbul Başakşehiria vastaan 9. joulukuuta 2020.

Toukokuussa 2021 Neymar teki PSG:n kanssa kolmivuotisen jatkosopimuksen. Hänen edellinen sopimuksensa olisi päättynyt vuonna 2022, joten nyt hänen sopimuksensa ulottuu vuoteen 2025.

#### Kausi 2021–2022

Kaudella 2021–2022 Neymar teki 13 ja syötti 6 maalia 22 liigaottelussa. Hän joutui jättämään kahdeksan liigaottelua pelaamatta joulukuusta helmikuuhun nilkkavamman vuoksi. Hän teki hattutempun Clermont Footia vastaan 9. huhtikuuta 2022. Joukkueensa kanssa hän lopulta voitti Ranskan mestaruuden neljättä kertaa. Lisäksi Neymar pelasi kuusi Mestarien liiga -ottelua, joissa syötti kaksi maalia.

Maajoukkueura
-------------

Neymar pelasi Brasilian joukkueessa alle 17-vuotiaiden MM-kilpailuissa vuonna 2009.

26. heinäkuuta 2010 hän sai ensimmäisen kutsunsa aikuisten maajoukkueeseen ystävyysotteluun Yhdysvaltoja vastaan uudelta päävalmentajalta Mano Menezesiltä. 10. elokuuta 2010 pelatussa ottelussa hän teki ensiesiintymisensä maajoukkueessa tutulla pelinumerollaan 11. Samaisessa ottelussa hän onnistui myös maalinteossa ja avasi täten maalisaldonsa heti myös maajoukkueessa.

27. maaliskuuta 2011 Neymar teki kaksi maalia Emirates Stadiumilla pelatussa ystävyysottelussa Skotlantia vastaan. Hänet valittiin Brasilian joukkueen kokoonpanoon vuoden 2011 Copa Américaan, joka pelattiin Argentiinassa. Hän teki alkulohkovaiheen ottelussa Ecuadoria vastaan kaksi maalia.

Neymar pääsi myös Brasilian niin sanottuun U-23 joukkueeseen Lontoon olympialaisiin 2012. Olympiaturnauksessa Brasilia eteni finaaliin, jossa se koki kuitenkin tappion Meksikolle lukemin 2–1.

Vuonna 2013 Neymarin edustama Brasilia voitti Maanosaliittojen cupin. Finaalissa joukkue kaatoi hallitsevan maailmanmestarin Espanjan 3–0. Neymar valittiin turnauksen parhaaksi pelaajaksi. Kultaisen pallon lisäksi hän vastaanotti pronssisen kengän, joka osoitti hänen olleen kilpailujen kolmanneksi paras maalintekijä. Turnauksen avausmaali Japania vastaan äänestettiin Puskás-palkintoehdokkaaksi.

Neymar oli mukana Brasilian paidassa vuoden 2014 MM-kotikilpailuissa. Hän onnistui heti avausottelussa tekemään kaksi maalia Kroatiaa vastaan. Alkulohkon toinen ottelu päättyi maalittomaan tasapeliin Meksikoa vastaan, mutta lohkon viimeisessä ottelussa, 4–1-voitossa Kamerunista, Neymar teki jälleen kaksi maalia. Neljännesvälierässä Chileä vastaan Neymar laukoi rangaistuspotkukilpailun ratkaisevan maalin Brasilian edetessä puolivälieriin. Puolivälieräottelussa Neymarin kolmas selkänikama murtui, kun Kolumbian Juan Camilo Zúñiga hyppäsi polvi edellä kohti Neymarin selkää. Ottelusta Brasilia eteni ilman Neymaria välieriin, joissa se kärsi historiansa suurimman MM-kisatappion Saksalle maalein 1–7.

Copa Américassa 2015 Neymar teki avauspelissä Perua vastaan maalin, mutta sai seuraavassa ottelussa Kolumbiaa vastaan punaisen kortin, ja oli sivussa Brasilian kahdesta viimeisestä ottelusta.

Kaksi vuotta MM-kilpailujen jälkeen Neymar osallistui Copa Américan juhlaturnauksen sijasta kesäolympialaisiin. Seurajoukkue Barcelonan ehdotuksesta Brasilia ei enää rasittanut Neymaria Amerikan maanosan mestaruusturnauksella. Olympialaisissa Brasilia saavutti kultaa, ja Neymar laukoi ratkaisevan maalin loppuottelun rangaistuspotkukilpailussa. Aikaisemmin välierässä Hondurasia vastaan Neymar onnistui tekemään myös olympiahistorian nopeimman maalin, kun ottelu oli ehtinyt vanheta ainoastaan 15 sekuntia.

Venäjän MM-kilpailuissa 2018 Neymar pelasi täyden ajan Brasilian kaikissa viidessä ottelussa. Hän teki maalin alkulohkon ottelussa Costa Ricaa ja neljännesvälieräottelussa Meksikoa vastaan. Vuoden 2019 Copa Américasta hän joutui loukkaantumisen vuoksi jäämään sivuun.

Neymar teki lokakuussa 2020 pelatussa MM-karsintaottelussa Perua vastaan kolme maalia ja nousi 64 maaottelumaalillaan Ronaldon ohi Brasilian kaikkien aikojen toiseksi parhaaksi maalintekijäksi Pelén jälkeen.

Tilastot
--------

### Seurajoukkue

*päivitetty: 4. joulukuuta 2020*

| Seura | Kausi | Liiga | Paikallinen liiga | Cup | Maanosaliiton sarja | Mannertenvälinen liiga | Yhteensä |
| --- | --- | --- | --- | --- | --- | --- | --- |
| Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| Brasilia | Brasileirão | Paulista | Copa do Brasil | Copa Libertadores1 | Club World Cup | Total |
| Santos | 2009 | 33 | 10 | 12 | 3 | 3 | 1 | – | – | 48 | 14 |
| 2010 | 31 | 17 | 19 | 14 | 8 | 11 | 2 | 0 | – | 60 | 42 |
| 2011 | 21 | 13 | 11 | 4 | – | 13 | 6 | 2 | 1 | 47 | 24 |
| 2012 | 17 | 14 | 16 | 20 | – | 14 | 9 | – | 47 | 43 |
| 2013 | 1 | 0 | 18 | 12 | 4 | 1 | – | – | 23 | 13 |
| **Yhteensä** | 103 | 54 | 76 | 53 | 15 | 13 | 29 | 15 | 2 | 1 | 225 | 136 |
| Espanja | Primera División | Supercopa de España | Copa del Rey | Mestarien liiga | Club World Cup | Total |
| Barcelona | 2013-2014 | 26 | 9 | 2 | 1 | 3 | 1 | 10 | 4 | – | – | 41 | 15 |
| 2014–2015 | 33 | 22 | - | - | 6 | 7 | 12 | 10 | – | – | 51 | 39 |
| 2015–2016 | 34 | 24 | - | - | 5 | 4 | 9 | 3 | 1 | 0 | 49 | 31 |
| 2016–2017 | 30 | 13 | - | - | 6 | 3 | 9 | 4 | - | - | 45 | 20 |
| **Yhteensä** | 123 | 68 | 2 | 1 | 20 | 15 | 40 | 21 | 1 | 0 | 186 | 105 |
| Ranska | Ligue 1 | Trophée des Champions | Ranskan Cup | Ranskan Liigacup | Mestarien liiga | Total |
| Paris Saint-Germain | 2017-2018 | 20 | 19 | - | - | 1 | 2 | 2 | 1 | 7 | 6 | 30 | 28 |
| 2018-2019 | 17 | 15 | 1 | 0 | 3 | 2 | 1 | 1 | 6 | 5 | 28 | 23 |
| 2019-2020 | 15 | 13 | - | - | 2 | 2 | 3 | 1 | 7 | 3 | 27 | 19 |
| 2020-2021 | 6 | 3 | - | - | - | - | - | - | 4 | 3 | 10 | 6 |
| **Yhteensä** | 58 | 50 | 1 | 0 | 6 | 6 | 6 | 3 | 24 | 17 | 95 | 76 |

* **1Sisältää Copa Sudamericana, Recopa Sudamericana.**

### Maajoukkue

*Päivitetty: 4. joulukuuta 2020*


| Maajoukkue | Seura | Vuosi | Ottelut | Maalit |
| --- | --- | --- | --- | --- |
| Brasilia | Santos | 2010 | 2 | 1 |
| 2011 | 13 | 7 |
| 2012 | 12 | 9 |
| 2013 | 19 | 10 |
| Barcelona | 2014 | 14 | 15 |
| 2015 | 9 | 4 |
| 2016 | 6 | 4 |
| 2017 | 8 | 3 |
| Paris Saint-Germain | 2018 | 13 | 7 |
| 2019 | 5 | 1 |
| 2020 | 2 | 3 |
| Yhteensä | 103 | 64 |

Saavutukset
-----------

### Seurajoukkue

**Santos**

* Campeonato Paulista (3): 2010, 2011, 2012
* Copa do Brasil (1): 2010
* Copa Libertadores (1): 2011
* Recopa Sudamericana (1): 2012

**Barcelona**

* Copa del Rey (3): 2014-15, 2015-16, 2016-17
* Supercopa de España (1): 2013
* La Liga (2): 2014-15, 2015-16
* UEFA Champions League (1): 2014-15
* UEFA Super Cup (1): 2015
* Seurajoukkueiden MM (1): 2015

**Paris Saint-Germain**

* Ligue 1 (3): 2017–18, 2018–19, 2019–20
* Ranskan cup (2): 2017–18, 2019–20
* Ranskan liigacup: 2017–18, 2019–20
* Ranskan Supercup: 2018, 2019

### Maajoukkue

**Brasilia**

* Jalkapallon alle 20-vuotiaiden Etelä-Amerikan-mestaruuskilpailut (1): 2011
* Superclásico de las Américas (2): 2011, 2012
* Kesäolympialaiset (Kulta) (1): 2016
* Kesäolympialaiset (Hopea) (1): 2012
* Maanosaliittojen cup (1): 2013

### Henkilökohtaiset

* Campeonato Paulistan paras nuori pelaaja (1): 2009
* Campeonato Paulistan paras hyökkääjä (4): 2010, 2011, 2012, 2013
* Campeonato Brasileiro Série A:n paras hyökkääjä (3): 2010, 2011, 2012
* Campeonato Paulistan paras pelaaja (4): 2010, 2011, 2012, 2013
* Jalkapallon alle 20-vuotiaiden Etelä-Amerikan-mestaruuskilpailuen paras pelaaja]](1): 2011
* Copa Libertadoresin paras pelaaja (1): 2011
* Campeonato Brasileiro Série A:n paras pelaaja (1): 2011
* Recopa Sudamericanan paras pelaaja (1): 2012
* Maanosaliittojen cupin kultainen pallo -palkinto (1): 2013
* Vuoden nuori pelaaja palkinto (1): 2011
* Prêmio Craque do Brasileirãon vuoden kokoonpano (3): 2010, 2011, 2012
* Copa Libertadoresin vuoden kokoonpano (1): 2012
* Arthur Friedenreich palkinto (2): 2010, 2012
* Armando Nogueira pysti (2): 2011, 2012
* Bola de Ouro (Kultainen pallo, joka annetaan Campeonato Brasileiro Série A:n parhaalle pelaajalle (1): 2011
* Bola de Ouro (Hopeinen pallo, joka annetaan Campeonato Brasileiro Série A:n parhaalle hyökkääjälle (2): 2010, 2011
* Bola de Ouro (Kultainen kenkä, joka annetaan Campeonato Brasileiro Série A:ssa eniten maaleja tehneelle pelaajalle (3): 2010, 2011, 2012
* Copa do Brasilin paras maalintekijä (1): 2010
* Jalkapallon alle 20-vuotiaiden Etelä-Amerikan-mestaruuskilpailuiden paras maalintekijä (1): 2011
* Jalkapallon seurajoukkueiden maailmanmestaruuskilpailuiden Pronssi Pallo (1): 2011
* Vuoden eteläamerikkalainen jalkapalloilija (2): 2011, 2012
* Puskás-palkinto (1): 2011
* Campeonato Paulistan paras maalintekijä (1): 2012
* Copa Libertadoresin paras maalintekijä (1): 2012
* Maanosaliittojen cupin pronssinen kenkä (1): 2013
* Maanosaliittojen cupin Dream Team (1): 2013
* Mestarien liigan paras maalintekijä (1): 2015
* Copa del Reyn paras maalintekijä (1): 2015

Pelityyli
---------

Neymar da Silva Santos Júniorin pelipaikka on hyökkääjä, mutta maajoukkueessa hän pelaa usein vasempana laitahyökkääjänä. Hän on nopea ja tekninen, ja kykenee huimaaviin teknisiin suoristuksiin pelin aikana. *lähde?* Neymarin vahvuuksiksi voidaan lukea tekniikka, pallokontrolli, nopeus ja maalivainu.*lähde?* Neymar herätti jo Brasiliassa pelatessaan suurta huomiota. Pelé sanoi vuonna 2012, että Neymar on hänen mielestään parempi jalkapalloilija kuin Lionel Messi. Neymar on saanut ajoittain kritiikkiä liian teatraalisina pidetyistä kaatumisistaan.

Ura jalkapallon ulkopuolella
----------------------------

Neymar esiintyi vuonna 2017 julkaistussa toimintaelokuvassa *XxX 3: Xander Cagen paluu.* Hänellä oli pieni rooli Netflixin *Rahapaja*-sarjan kolmannella tuotantokaudella.

Yksityiselämä
-------------

Neymarista tuli 19-vuotiaana isä. Pojan nimi on David Lucca ja tämän äiti on Carolina Dantas, joka oli 17-vuotias saadessaan pojan. Neymar ei aluksi halunnut paljastaa äidin nimeä, mutta päätti lopulta kertoa sen sekaannusten takia.  Vuodesta 2013 lähtien Neymar seurusteli brasilialaisen näyttelijän Bruna Marquezinenin kanssa. He erosivat vuonna 2014 tammikuussa, ja palasivat yhteen MM-kisojen aikana. He erosivat uudestaan elokuussa, eikä heitä ole sen jälkeen nähty yhdessä..

Neymar on kristitty. Neymar on puhunut uskostaan ​​sanoen: "Elämä on järkevää ainoastaan ​​silloin, kun korkein ihanne on palvella Kristusta!" Neymar on lahjoittanut rahaa seurakunnalleen Brasiliassa, joskaan ei kirkon mukaan enää kymmenystä tuloistaan kuten kirkon tapana on. Hän on nimennyt jalkapallolegenda Kakán uskonnolliseksi roolimallikseen. Neymarin sponsorina toimii Puma.

Lähteet
-------

1. ↑  Guérin, Vincent: Pastore: 'A welcome gift' *PSG.fr*.  3.8.2017. Paris Saint-Germain Football Club.  Arkistoitu 5.8.2017. "Paris Saint-Germain midfielder Javier Pastore has offered his No.10 jersey to the neo-Parisian Neymar Jr." Viitattu 14.5.2018. (englanniksi)
2. ↑  Neymar Jr will wear the No.10 *PSG.fr*.  3.8.2017. Paris Saint-Germain Football Club.  Arkistoitu 14.9.2017. "Paris Saint-Germain's new forward Neymar Jr will wear the No.10 jersey." Viitattu 14.5.2018. (englanniksi)
3. ↑  Neymar Soccerway-sivustolla (englanniksi)
4. ↑
5. ↑  Kelly, Ciaran: Neymar da Silva Santos Júnior – The World’s Hottest Property? *Backpage Football*.  25.6.2011. Viitattu 21.7.2013. (englanniksi)
6. ↑  Santos SP vs Guarani SP *wsn.com*. Viitattu 5.3.2015. (englanniksi)
7. ↑  Santos take the Paulista – but only just! *pitacodogringo.wordpress.com*. Viitattu 5.3.2015. (englanniksi)
8. ↑  Meninos da Vila comandam a festa de encerramento do Paulistão 2010  3.5.2010. globo.com. Viitattu 21.7.2013. (portugaliksi)
9. ↑  Sky Sports Scout - Neymar  8.2.2010. skysports.com. Viitattu 21.7.2013. (englanniksi)
10. ↑  West Ham have £12m bid for Brazilian wonderkid Neymar snubbed by Santos  1.7.2010. Daily Mail. Viitattu 21.7.2013. (englanniksi)
11. ↑  Chelsea continue Neymar chase  15.8.2010. SkySports. Viitattu 5.3.2015. (englanniksi)
12. ↑
13. ↑
14. ↑
15. ↑
16. ↑
17. ↑
18. ↑   (Arkistoitu – Internet Archive)
19. ↑
20. ↑  Barcelona unveil Neymar at the Nou Camp following Brazil striker's move from Santos *The Daily Telegraph*.  3.6.2013. Viitattu 13.4.2017. (englanniksi)
21. ↑   (Arkistoitu – Internet Archive)
22. ↑  Neymar to join FC Barcelona for the next five seasons  26.5.2013. FC Barcelona. Viitattu 26.5.2013. (englanniksi)
23. ↑   (Arkistoitu – Internet Archive)
24. ↑   (Arkistoitu – Internet Archive)
25. ↑
26. ↑  Barcelona huolissaan Neymarin terveydentilasta *MTV Sport*.  4.8.2013.  Arkistoitu 20.2.2014. Viitattu 3.3.2014.
27. ↑
28. ↑   (Arkistoitu – Internet Archive)
29. ↑
30. ↑
31. ↑
32. 1 2
33. ↑
34. ↑
35. ↑  Lund, Sakari: Neymar tasoitti supercupissa, Messi loukkaantui *Yle Urheilu*.  22.8.2013. Viitattu 3.3.2014.
36. ↑  Neymar ja Messi mukana Barcelonan maalitalkoissa yle.fi (24.9.2013.) Viitattu 6.10.2013.
37. ↑  Messi seurasi sivusta Barcelonan juhlia yle.fi Viitattu 6.10.2013.
38. ↑  Barcelona löi Real Madridin, Neymar pääosassa yle.fi/urheilu Viitattu 26.10.2013.
39. ↑  Barcelona dominoi Messin loukkaantumisesta huolimatta yle.fi Viitattu 11.11.2013.
40. ↑  Neymar's first hat trick with FC Barcelona fcbarcelona.com (englanniksi) (11.12.2013) Viitattu 13.12.2013.
41. ↑  Neymar iski kahdesti ja vei Barcelonan voittoon (Arkistoitu – Internet Archive) mtv.fi/sport Viitattu 15.12.2013.
42. ↑   (Arkistoitu – Internet Archive)
43. ↑  FC Barcelona - Rayo Vallecano: Champagne performance! (6-0) fcbarcelona.com (englanniksi) (15.2.2014) Viitattu 18.2.2014.
44. ↑  Barcelona 6-0-murskavoittoon, Messi nousi Raulin rinnalle yle.fi (15.2.2014) Viitattu 18.2.2014.
45. ↑  Barcelonalle voitto - samalla raju takaisku yle.fi Viitattu 27.3.2014.
46. ↑  Atleticolle arvokas vierasmaali ja tasapeli Barcelonassa yle.fi (1.4.2014) Viitattu 2.4.2014.
47. ↑  Messi syötteli, Neymar teki maalit - Barcelona jatkaa puhtaalla pelillä *Yle* (suomeksi) (13.9.2014) Viitattu 13.9.2014.
48. ↑  BBC Sport - Levante 0-5 Barcelona *BBC* (englanniksi) (21.9.2014) Viitattu 25.9.2014.
49. ↑  Neymar ja Messi huippuiskussa murskajaisissa *Yle* (suomeksi) (27.9.2014) Viitattu 29.9.2014.
50. 1 2 3 4 5 6 7 8 9 10 11 12  Neymarin tilastot Transfermarkt-sivustolla *Transfermarkt*. Viitattu 4.12.2020. (englanniksi)
51. ↑  Neymar Jr au Paris Saint-Germain ! *PSG.fr*.  3.8.2017.  Arkistoitu 3.8.2017. Viitattu 3.8.2017. (ranskaksi)
52. ↑  Saarinen, Joska: FC Barcelona vahvisti – Neymarin sopimus purettu, pelaajan edustajat toimittivat 222 miljoonaa seuralle  3.8.2017. Yleisradio. Viitattu 5.8.2017.
53. ↑  Sokkikäänne: Barcelona haastaa Neymarin oikeuteen *iltalehti.fi*. Viitattu 23.8.2017.
54. ↑
55. ↑  FIFA Player Statistics FIFA.  Arkistoitu 20.9.2012. Viitattu 6.1.2010. (englanniksi)
56. ↑  Neymar scores on Brazil debut (Arkistoitu – Internet Archive) ESPN. Viitattu 19.9.2011 (englanniksi)
57. ↑  Scotland 0-2 Brazil BBC. Viitattu 19.9.2011 (englanniksi)
58. ↑
59. ↑
60. ↑  Kilpeläinen, Juuso: Tilastot paljastavat: Brasilian MM-unelma elää ja kuolee Neymarin käsissä *Laliiga.com*.  8.6.2017.  "21-vuotias nuorukainen valittiin loppuottelun ja koko turnauksen parhaaksi pelaajaksi. Kultaisen pallon lisäksi suurlupaukselle ojennettiin toiseen käteen pronssinen kenkä, joka osoitti Neymarin olleen kisojen kolmanneksi paras maalintekijä. Ikimuistoinen avausmaali Japania vastaan nousi Puskás-palkintoehdokkaaksi." Viitattu 5.8.2017.
61. ↑  Neymar fires Brazil to comeback victory (Arkistoitu – Internet Archive) *FIFA.com* (englanniksi) (12.6.2014) Viitattu 13.9.2014.
62. ↑  Neymar double helps Brazil book Chile tie (Arkistoitu – Internet Archive) *FIFA.com* (englanniksi) (23.6.2014) Viitattu 13.9.2014.
63. ↑  Brazil through as Chile pay the penalty (Arkistoitu – Internet Archive) *FIFA.com* (englanniksi) (28.6.2014) Viitattu 13.9.2014.
64. ↑  Palonen, Joose: Tutkimukset paljastivat vakavan vamman: Neymarin MM-kisat ohi! *IS.fi*.  5.7.2014 kello 02.43 (päivitetty 5.7.2014 kello 03.25). Sanoma Media Finland Oy.  "Neymarilla on murtuma kolmannessa selkänikamassa. Hänen MM-turnauksensa on nyt ohi." Viitattu 5.8.2017.
65. ↑  Näin Neymarin loukkaantuminen tapahtui - katso kuvat *IS.fi*.  5.7.2014 kello 11.03 (päivitetty 5.7.2014 kello 11.30). Sanoma Media Finland Oy.  "Brasilian ja Kolumbian välistä puolivälieräottelua oli pelattu jo 87 minuuttia, kun Kolumbian puolustaja Juan Zuniga tavoitteli palloa. Mies hyppäsi polvi edellä kohti Brasilian suurinta tähteä, Neymaria." Viitattu 5.8.2017.
66. ↑  Brasilia eteni upealla vaparimaalilla välierään - Rodriguez tarttui maalikuninkuuteen *Yle* (suomeksi) (5.7.2014) Viitattu 25.9.2014.
67. ↑  Brasilia-Saksa-välierä rikkoi peräti 11 ennätystä! *Iltalehti* (suomeksi) (9.7.2014) Viitattu 25.9.2014.
68. ↑  Olympialaiset vai Copa America? – Barcelona vahvisti Neymarin esiintyvän vain toisessa *SuomiFutis*.  21.4.2016 kello 09.22.  "Sen sijaan taituria ei nähdä Brasilian miehistössä kesäkuun Copa Americassa. Brasilia olisi pelaajan halunnut molempiin turnaukseen, mutta seurajoukkue haluaa välttää miehen ylikuormittamista." Viitattu 5.8.2017.
69. ↑  Marttinen, Mikko: Neymar hullaannutti koko Brasilian *IS.fi*.  21.8.2016 kello 02.34. Sanoma Media Finland Oy.  "Loppuottelu Saksaa vastaan ratkesi vasta rangaistuspotkukilpailussa. Ratkaisevan maalin ampui **Neymar**." Viitattu 5.8.2017.
70. ↑  Oy Suomen Tietotoimisto – Finska Notisbyrån Ab: Neymar teki uskomatonta olympiahistoriaa - Brasilia murskavoitolla finaaliin *iltalehti.fi*.  17.8.2016 kello 22.10. Alma Media Suomi Oy.  "Kotijoukkueen tähtipelaaja **Neymar** iski olympiahistorian nopeimman maalin, kun ottelu oli vanhennut vain 15 sekuntia." Viitattu 5.8.2017.
71. ↑  Hattutempun tehnyt Neymar johdatti Brasilian voittoon Perusta ja nousi maansa maalintekijätilastossa toiseksi *ilkkapohjalainen.fi*.  14.10.2020. Viitattu 4.12.2020.
72. ↑  Neymar ESPN Stats *ESPN FC*. Viitattu 25.5.2013. (englanniksi)
73. ↑  Profile with news, career statistics and history soccerway.com (englanniksi) Viitattu 6.10.2013.
74. ↑  Pele: Neymar parempi kuin Messi MTV3. Viitattu 22.7.2012.
75. ↑  Näkökulma: Neymarista tuli kisojen suurin pelle – Brasiliassakin tunnetaan jo myötähäpeää *suomifutis.com*.  3.7.2018. Viitattu 4.12.2020.
76. ↑  xXx The Return of Xander Cage: Vin Diesel shares photo of Deepika Padukone, confirms Neymar's appearance International Business Times
77. ↑  Zara Woodcock: Neymar Jr realises his dream as he makes acting debut as a monk *Metro*.  28.8.2019. Viitattu 7.6.2021. (englanniksi)
78. ↑  The Good Life: Santos And Brazil Striker Neymar Goal.com (englanniksi)
79. ↑
80. ↑  neymarjr *instagram.com*.
81. ↑  neymarjr *instagram.com*.
82. ↑  neymarjr *instagram.com*.
83. ↑  Tariq Panja: Neymar’s Religion Helps Ease Burden Amid Concern of Divisiveness  15.5.2014. Bloomberg. Viitattu 28.6.2014.
84. ↑  Barcelona : Neymar regularly offers 10% of his earnings to the Church!  30.5.2013. Modern Ghana. Viitattu 28.6.2014.
85. ↑  PUMA and Neymar Jr. Just Announced a Long-Term Partnership *highsnobiety.com*.  (englanniksi)

Kirjallisuutta
--------------

* Beting, Mauro & Moré, Ivan: *Neymar – Matkalla huipulle*. Minerva Kustannus, 2014. ISBN 9789523120600.

Aiheesta muualla
----------------

* Neymar FIFAn sivuilla (Arkistoitu – Internet Archive)
* Neymar Transfermarkt-sivustolla
* Neymarin esittely Santosin sivustolla[vanhentunut linkki]

Brasilian joukkue – Copa América 2011
1 Júlio César |
2 Alves |
3 Lúcio |
4 Silva |
5 Lucas Leiva |
6 Santos |
7 Robinho |
8 Ramires |
9 Pato |
10 Ganso |
11 Neymar |
12 Victor |
13 Maicon |
14 Luisão |
15 Sandro |
16 Elano |
17 Elias |
18 Lucas |
19 Fred |
20 Jádson |
21 Adriano |
22 Jefferson |
23 David Luiz |
Valmentaja Menezes

Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes

Brasilian joukkue – Maanosaliittojen cup 2013
1 Jefferson |
2 Alves |
3 Silva |
4 David Luiz |
5 Fernando |
6 Marcelo |
7 Lucas |
8 Hernanes |
9 Fred |
10 Neymar |
11 Oscar |
12 Júlio César |
13 Dante |
14 Filipe Luís |
15 Jean |
16 Réver |
17 Luiz Gustavo |
18 Paulinho |
19 Hulk |
20 Bernard |
21 Jô |
22 Cavalieri |
23 Jádson |
Valmentaja Scolari

Brasilian joukkue – Jalkapallon MM-kilpailut 2014
1 Jefferson |
2 Alves |
3 Silva |
4 David Luiz |
5 Fernandinho |
6 Marcelo |
7 Hulk |
8 Paulinho |
9 Fred |
10 Neymar |
11 Oscar |
12 Júlio César |
13 Dante |
14 Maxwell |
15 Henrique |
16 Ramires |
17 Luiz Gustavo |
18 Hernanes |
19 Willian |
20 Bernard |
21 Jô |
22 Victor |
23 Maicon |
Valmentaja Scolari

Brasilian joukkue – Copa América 2015
1 Jefferson |
2 Alves |
3 Miranda |
4 David Luiz |
5 Fernandinho |
6 Filipe Luís |
7 Robinho |
8 Casemiro |
9 Tardelli |
10 Neymar |
11 Costa |
12 Neto |
13 Marquinhos |
14 Silva |
15 Geferson |
16 Fabinho |
17 Fred |
18 Firmino |
19 Willian |
20 Ribeiro |
21 Coutinho |
22 Elias |
23 Grohe |
Valmentaja Dunga

Brasilian joukkue – Kesäolympialaiset 2016
1 Weverton |
2 Zeca |
3 Rodrigo Caio |
4 Marquinhos |
5 Augusto |
6 Santos |
7 Luan |
8 Rafinha |
9 Gabriel |
10 Neymar |
11 Jesus |
12 Walace |
13 William |
14 Luan Garcia |
15 Dourado |
16 Maia |
17 Felipe Anderson |
18 Uilson |
Valmentaja Micale

Brasilian joukkue – Jalkapallon MM-kilpailut 2018
1 Alisson |
2 Thiago Silva |
3 Miranda |
4 Geromel |
5 Casemiro |
6 Filipe Luís |
7 Douglas Costa |
8 Renato Augusto |
9 Gabriel Jesus |
10 Neymar |
11 Coutinho |
12 Marcelo |
13 Marquinhos |
14 Danilo |
15 Paulinho |
16 Cássio |
17 Fernandinho |
18 Fred |
19 Willian |
20 Firmino |
21 Taison |
22 Fagner |
23 Ederson |
Valmentaja Tite

Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
	+ 2

 |
|  |
| Kansalliset | 
* Norja
* Chile
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Kreikka
* Alankomaat
* Puola
* Venäjä

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |